open-index/open-wikipedia-markdown huggingface dataset:
முகமது முஜீபு

**முகமது முஜீபு** (*Mohammad Mujeeb*)(1902-1985) என்பவர் ஆங்கிலம் மற்றும் உருது இலக்கியம், கல்வியாளர், அறிஞர் மற்றும் டெல்லி ஜாமியா மில்லியா இஸ்லாமியாவின் மேனாள் துணைவேந்தர் ஆவார்.

## ஆரம்பகால வாழ்க்கை மற்றும் கல்வி
முஜீபு 1902-ல் பிறந்தார். இவரின் தந்தை இலக்னோவைச் சேர்ந்த பணக்கார வழக்கறிஞர் முகமது நசீம் ஆவார்.

முஜீபு ஆக்சுபோர்டு பல்கலைக்கழகத்தில் வரலாறு படித்தார். இவர் இந்தியாவின் மூன்றாவது குடியரசுத் தலைவர் ஜாகிர் உசேன் மற்றும் ஆபித் ஹுசைனின் நெருங்கிய நண்பர் மற்றும் கூட்டாளியாக இருந்தார். ஜாகிர் உசேன் மற்றும் அபித் ஹுசைன் ஆகியோருடன் 1926-ல் ஜாமியா மில்லியா இஸ்லாமியாவில் ஆசிரியராகச் சேர்ந்தார். இதற்காக இந்தியா திரும்பும் முன் ஜெர்மனியில் அச்சு தொழில்நுட்பத்தில் மேம்பட்ட பயிற்சி பெற்றார்.

## தொழில்
முஜீபு வரலாற்று அறிஞர் ஆவார். சுதந்திரத்திற்கு பிந்தைய இந்தியாவின் கலாச்சார மற்றும் கல்விச் சூழலில் ஈடுபடு கொண்டவராவார்.

## இலக்கியப் படைப்புகள்

### ஆங்கிலம்

* புதிய சீனாவின் ஒரு பார்வை (A Glimpse of New China)
* ஆர்டியல் 1857: ஒரு வரலாற்று நாடகம் (Ordeal 1857: A Historical Play)
* உலக வரலாறு, நமது பாரம்பரியம் (World history, our heritage)
* கல்வி மற்றும் பாரம்பரிய மதிப்புகள் (Education and Traditional values)
* இந்திய முஸ்லிம்களிடையே சமூக சீர்திருத்தம் (Social reform among Indian Muslims)
* அக்பர் (Akbar)
* காலிப் (Ghalib)
* டாக்டர் ஜாகிர் உசேன்: ஒரு வாழ்க்கை வரலாறு (Dr Zakir Hussain: a biography)
* இந்தியச் சமுதாயத்தின் மீது இஸ்லாமியத் தாக்கம் (Islamic Influence on Indian Society)
* இந்திய முஸ்லிம்கள் (The Indian Muslims)
* கல்வி, இலக்கியம் மற்றும் இஸ்லாம் (Education, Literature and Islam)
* மூன்று நாடகங்கள் (Three Plays)

### உருது

* துன்யா கி ககானி 
* அசுமாயிசு 
* கஜலியத்-இ-காலிப் 
* தாரிக் ஃபல்சாஃபா-இ-சியாசியத் 
* நிகரிசத் 
* ருசி அடாப் 

## விருதுகள்
இலக்கியம் மற்றும் கல்விக்கு முஜீப் செய்த சேவைக்காக, இந்திய அரசு 1965ஆம் ஆண்டு  பத்ம பூசண் விருதினை வழங்கியது.

## இறப்பு
முஜீபு 1985-ல் தனது 83 வயதில் இறந்தார். ஜாமியா மில்லியா இஸ்லாமியாவில் முஜீப்பின் நினைவாக பேராசிரியர் முகமது முஜீப் நினைவு சொற்பொழிவினை ஆண்டுதோறும் நடத்துகின்றது.

## இதையும் பார்க்கவும்

* ஜாமியா மில்லியா இஸ்லாமியா

## மேற்கோள்கள்

 

பகுப்பு:இந்திய முஸ்லிம்கள்
பகுப்பு:இந்திய ஆங்கில எழுத்தாளர்கள்
பகுப்பு:1985 இறப்புகள்
பகுப்பு:1902 பிறப்புகள்
அனுமந்தபுரம், பாலக்கோடு

**அனுமந்தபுரம்** (*Hanumanthapuram*) என்பது இந்தியாவின், தமிழ்நாடு மாநிலத்திலுள்ள தருமபுரி மாவட்டம், பாலக்கோடு வட்டத்துக்கு உட்பட்ட ஒரு வருவாய் கிராமம் ஆகும். இந்தக் கிராமத்தின் குறியீட்டு எண் 643223. இந்த ஊரானது ஹனுமந்தபுரம் ஊராட்சிக்கு உட்பட்டது.

## அமைவிடம்
இந்த ஊரானது மாவட்ட தலைநகரான தருமபுரியிலிருந்து 30 கிலோமீட்டர் தொலைவிலும், பாலக்கோட்டில் இருந்து 7 கிலோ மீட்டர் தொலைவிலும் உள்ளது.

## மக்கள் வகைபாடு
2011 மக்கள் தொகை கணக்கெடுப்பின்படி இந்த ஊரில் மொத்த குடியிருப்புகள் 869, மொத்த மக்கள் தொகைகள் 3,940 ஆகும். இதில் 1,948 ஆண்களும், 1,992 பெண்களும் அடங்குவர். கிராமத்தில் கல்வியறிவு பெற்றவர்கள் விகிதம் 57.0 % ஆகும்.

## ஊரில் உள்ள கோயில்கள்
* அனுமந்தபுரம் நஞ்சுண்டேஸ்வர சாமி கோயில்
* அனுமந்தபுரம் சென்றாயசாமி கோயில்
* அனுமந்தபுரம் அனுமந்தராயசாமி கோயில்

## மேற்கோள்


பகுப்பு:தர்மபுரி மாவட்டத்திலுள்ள கிராமங்கள்
இண்டமங்கலம்

**இண்டமங்கலம்** (*Indamangalam*) என்பது இந்தியாவின், தமிழ்நாடு மாநிலத்திலுள்ள தருமபுரி மாவட்டம், பாலக்கோடு வட்டத்துக்கு உட்பட்ட ஒரு வருவாய் கிராமம் ஆகும். இந்தக் கிராமத்தின் குறியீட்டு எண் 635 205. இந்த ஊரானது இண்டமங்கலம் ஊராட்சிக்கு உட்பட்டது.

## அமைவிடம்
இந்த ஊரானது மாவட்ட தலைநகரான தருமபுரியிலிருந்து 16 கிலோமீட்டர் தொலைவிலும், பாலக்கோட்டில் இருந்து 26 கிலோ மீட்டர் தொலைவிலும் உள்ளது.

## மக்கள் வகைபாடு
2011 மக்கள் தொகை கணக்கெடுப்பின்படி இந்த ஊரில் மொத்த குடியிருப்புகள் 1,386, மொத்த மக்கள் தொகைகள் 5,675 ஆகும். இதில் 3,035 ஆண்களும், 2,640 பெண்களும் அடங்குவர்.

## ஊரில் உள்ள கோயில்கள்
* இண்டமங்கலம் பட்டாளம்மன் கோயில்
* இண்டமங்கலம் சென்றாயசாமி கோயில்

## மேற்கோள்


பகுப்பு:தர்மபுரி மாவட்டத்திலுள்ள கிராமங்கள்
குறுநடுக்கம்

**குறுநடுக்கம்** (**Fibrillation**)  விரைவான, ஒழுங்கற்ற, ஒத்திசையாத தசைநார்களின் தசைக்குறுக்கமாகும்.  முதன்மையான ஒரு குறுநடுக்கமாக  இதயஞ் சார் குறுநடுக்கங்கள் உள்ளன.

## இதயவியல்
இரண்டு முதன்மையான இதய குறுநடுக்க வகைகள் உள்ளன: இதய மேலறை குறுநடுக்கம், இதயக் கீழறை குறுநடுக்கம்.
* இதய மேலறை குறுநடுக்கம் இதய மேலறைத் தசையின் ஒழுங்கற்ற, ஒத்திசைவற்ற குறுக்கங்களாம். இது நெடுநாள் நிலையாக இருக்கலாம். இதற்குத் தீர்வாக  உறையெதிர்த்திகள் தரப்படும்; சில நேரங்களில் வழமையான கணு இலயத்திற்கு திருப்பப் படுகின்றன. இந்த நிலையின்போது இதய மேலறைக் கணுவிலிருந்து வரும் மின் துடிப்புகள் நுரையீரல் சிரையின் வேரிலிருந்து உருவாகும் ஒழுங்கற்ற மின் துடிப்புகளால் அழுந்தி இதயத் துடிப்புகளை உருவாக்கும்கீழறைக்கு ஒழுங்கற்று மின்கடத்துகிறது.
* இதயக் கீழறை குறுநடுக்கம் இதயக் கீழறையின் தசைகளின் ஒழுங்கற்ற, ஒத்திசைவற்ற குறுக்கங்களாகும்.  இது இதய நிறுத்தத்திற்கு வழமையான காரணமாகும். மேலும்  இது  குறுநடுக்கமெடுப்பால் மீள்விக்கப்படாவிடில் உயிருக்கு கேடாக அமையும்.

சிலநேரங்களில் இதயத்தின் சிறு ஒழுக்குகளைத் தைத்து சரிசெய்ய அறுவை சிகிச்சை மேற்கொள்கையில் இதயம் துடிப்பதை நிறுத்திட இத்தகைய குறுநடுக்கங்கள்  பயன்படுத்தப்படுகின்றன.

## தசைக்கூட்டு
குறுநடுக்கங்கள் தனி எலும்புக்கூட்டு தசைநார்களிலும்  ஏற்படலாம்.  தங்கள் நரம்பூட்ட நரம்புவேரிழையுடன் தசைநார்கள் தொடர்பை இழப்பதால் இது ஏற்படுகிறது. தொடர்பிழந்த தசைநார்களில் தன்னிச்சையான செயற்திறன், "குறுநடுக்க செயற்திறன்" ஏற்படுவதால் தசைநார் குறுக்கம் ஏற்படுகிறது.  இந்த தசை நார்கள் குறுக்கங்கள் தோலிற்கு அடியில் தெரிவதில்லை; இவற்றை கண்டறிய மின்தசை வரைவி (EMG) ஊசி மூலமும் மீயொலி மூலமும் மட்டுமே காணலாம்.  உடல்நலம் மிக்கவரிலும் இக்குறுக்கங்கள் ஏற்படலாம்.  இத்தகைய குறுநடுக்கங்கள் ஒழுங்கற்ற திறன் கொண்டவையாக இருப்பின்  நோயியலில்  குறிப்பிடத்தக்கன இல்லை. மற்ற நேரங்களில் இவை தீவிர புறநரம்புக் கோளாறுகளாகும். தசைநார்கள் பிளக்கப்படவும் அழற்சியுறவும் காரணமாகும். கீழ் இயக்க நரம்பணு அழற்சியும் ஏற்படலாம்.

இவை வெளியே *தெரியும்* தசைப்புடைப்புகளிடமிருந்து வேறுபட்டவை. தசைப்புடைப்புகள் *சிறு கொத்தான* தசை நார்களின் தன்னிச்சையான குறுக்கங்களால் ஏற்படுகின்றன.

## மேற்கோள்கள்

பகுப்பு:இதயக் கோளாறுகள்
பகுப்பு:நோய் அறிகுறிகள்
பகுப்பு:நரம்பியல் குறைபாடுகள்
இலியோன் லூக் மெந்தோங்கா

**இலியோன் லூக் மெந்தோங்கா** (**Leon Luke Mendonca)** இந்தியாவைச் சேர்ந்த ஓர் சதுரங்க வீரர் ஆவார். 2006 ஆம் ஆண்டு மார்ச்சு மாதம் 13 ஆம் தேதியன்று இவர் பிறந்தார். பேராதன் பட்டத்திற்கு தகுதி பெற்ற அறுபத்தேழாவது இந்தியர் என்று அறியப்படுகிறார்.  2021 ஆம் ஆண்டு சனவரி மாதம் பிடே அமைப்பு இவருக்கு இத்தகுதியை வழங்கியது.

## சதுரங்க வாழ்க்கை
மெந்தோங்கா 2019 ஆம் ஆண்டு  12 ஆண்டுகள், 11 மாதங்கள் மற்றும் 3 நாட்கள் என்ற வயதில்  பன்னாட்டு சதுரங்க மாசுட்டர் என்ற தகுதியைப் பெற்றார்.  2020 ஆம் ஆண்டு மார்ச்சு மாதத்தில் கோவிட் பெருந்தொற்று காரணமாக ஊரடங்கு உத்தரவு பிறப்பிக்கப்பட்டதால் கிழக்கு ஐரோப்பாவில் சிக்கிக் கொண்டார்.   2020 ஆம் ஆண்டு அக்டோபர் மாதத்தில் அங்கேரியில் நடந்த ரிகோ சதுரங்க கிராண்டுமாசுட்டர் போட்டியில் இவர் தனது முதல் கிராண்டுமாசுட்டர் தகுதி நிலையை  அடைந்தார். அடுத்த 21 நாட்களுக்குள், புடாபெசுட்டில் நடைபெற்ற மற்றொரு கிராண்டுமாசுட்டர் போட்டியில் வென்று இரண்டாவது கிராண்டுமாசுட்டர் தகுதிநிலையையும் அடைந்தார். மெந்தோங்கா தனது மூன்றாவது மற்றும் இறுதி கிராண்டுமாசுட்டர் தகுதிநிலையை 2020 ஆம் ஆண்டு டிசம்பரில் நடைபெற்ற இத்தாலியின் பசானோ டெல் கிரப்பா வெர்கானி கோப்பை சதுரங்கப் போட்டியில்  இரண்டாவது இடத்தைப் பிடித்தார். இதன் மூலம்  14 ஆண்டுகள், 9 மாதங்கள் மற்றும் 17 நாட்களில் கிராண்டு மாசுட்டர் பட்டம் வென்று சாதனை படைத்த அனுராக் மமாலைத் தொடர்ந்து கிராண்டுமாசுட்டர் பட்டம் வென்ற இரண்டாவது கோவா மாநில சதுரங்க வீரர் என்ற பெருமைக்கு உரியவரானார்.  மெந்தோங்காவிற்கு அதிகாரப்பூர்வமாக கிராண்டுட்மாசுட்டர் என்ற பட்டம் 2021 ஆம் ஆண்டு சனவரி மாதத்தில்  வழங்கப்பட்டது.

## மேற்கோள்கள்

## புற இணைப்புகள்
* Leon Luke Mendonca 
* Leon Luke Mendonca 
* 365Chess.com இல் லியோன் லூக் மெந்தோங்கா சதுரங்க விளையாட்டு

பகுப்பு:இந்திய சதுரங்க வீரர்கள்
பகுப்பு:சதுரங்கப் பேராதன்கள்
பகுப்பு:வாழும் மக்கள்
பகுப்பு:2006 பிறப்புகள்
பகுப்பு:கோவா நபர்கள்
கா. ர. ஜெயராம்

**கா. ர. ஜெயராம்** (*Jayaram K R*) என்பவர் இந்திய அரசியல்வாதி ஆவார். இவர் கோயம்புத்தூர் மாவட்டம் சிங்காநல்லூர், விளாங்குறிச்சியில் வசித்து வருகின்றார். ஜெயராம், அனைத்திந்திய அண்ணா திராவிட முன்னேற்றக் கழகத்தின் உறுப்பினரான இவர் கோயம்புத்தூர் நகர எம். ஜி. ஆர். இளைஞர் அணித் தலைவர் ஆவார். இவரது முழு பெயர் காளியப்ப கவுண்டர் ரங்கசாமி ஜெயராம் என்பதாகும். இவர் மே 2021-ல் தமிழக சட்டப்பேரவைக்கு நடைபெற்ற தேர்தலில் சிங்காநல்லூர் தொகுதியிலிருந்து தமிழ்நாடு சட்டமன்ற உறுப்பினராகத் தேர்ந்தெடுக்கப்பட்டார். இவர் முன்னதாக 2011 முதல் 2016 கோயம்புத்தூர் மாநகராட்சியின் கிழக்கும் மண்டலத் தலைவராகவும், 2006 முதல் 2011 வரை சர்க்கார் சாமகுளம் ஒன்றிய தலைவராகவும் பணியாற்றியுள்ளார்.

## மேற்கோள்கள்


பகுப்பு:16 ஆவது தமிழ்நாடு சட்டமன்ற உறுப்பினர்கள்
பகுப்பு:அனைத்திந்திய அண்ணா திராவிட முன்னேற்றக் கழக அரசியல்வாதிகள்
பகுப்பு:வாழும் மக்கள்
பகுப்பு:கோயம்புத்தூர் மாவட்ட மக்கள்
அ. நல்லதம்பி (திமுக)

**அ. நல்லதம்பி** (*A. Nallathambi*) என்பவர் இந்திய அரசியல்வாதி மற்றும் திராவிட முன்னேற்றக் கழகத்தின் உறுப்பினர். இவர் திருப்பத்தூர் மாவட்டம், மடப்பள்ளி கிராமத்தில் வசித்துவருகின்றார். தமிழ்நாடு சட்டப் பேரவைக்கு மே 2021-ல் நடைபெற்ற தேர்தலில் திருப்பத்தூர் சட்டமன்றத் தொகுதியில் திமுக வேட்பாளராகப் போட்டியிட்டு வெற்றி பெற்று தமிழ்நாடு சட்டமன்ற உறுப்பினராகத் தேர்ந்தெடுக்கப்பட்டுள்ளார்.

## ஆரம்ப கால வாழ்க்கை
நல்லத்தம்பியின் தந்தை பெயர் அ. அண்ணாதுரை என்பதாகும். இவர் 10ஆம் வகுப்பு வரை கல்வி பயின்றுள்ளார்.

## 2021 தமிழ்நாடு சட்டமன்ற தேர்தல்

## மேற்கோள்கள்


பகுப்பு:திருப்பத்தூர் மாவட்ட மக்கள்
பகுப்பு:16 ஆவது தமிழ்நாடு சட்டமன்ற உறுப்பினர்கள்
பகுப்பு:திராவிட முன்னேற்றக் கழக அரசியல்வாதிகள்
பகுப்பு:வாழும் மக்கள்
டி. எம். தமிழ்செல்வம்

**டி. எம். தமிழ்செல்வம்** (*T M Tamilselvam*) என்பவர் இந்திய அரசியல்வாதி ஆவார். இவர் கிருஷ்ணகிரி மாவட்டம் தருமவேப்பு கிராமத்தினைச் சார்ந்தவர். அனைத்திந்திய அண்ணா திராவிட முன்னேற்றக் கழகத்தின் உறுப்பினரான இவர், மே 2021-ல் தமிழ்நாடு சட்டப் பேரவைக்கு நடைபெற்ற தேர்தலில் ஊத்தங்கரை சட்டமன்றத் தொகுதியில் அஇஅதிமுக வேட்பாளராகப் போட்டியிட்டு தமிழ்நாடு சட்டமன்ற உறுப்பினராகத் தேர்ந்தெடுக்கப்பட்டுள்ளார்.

## மேற்கோள்கள்


பகுப்பு:அனைத்திந்திய அண்ணா திராவிட முன்னேற்றக் கழக அரசியல்வாதிகள்
பகுப்பு:16 ஆவது தமிழ்நாடு சட்டமன்ற உறுப்பினர்கள்
பகுப்பு:கிருட்டிணகிரி மாவட்ட மக்கள்
பகுப்பு:வாழும் மக்கள்
அசோகவனம் (2001 திரைப்படம்)

**அசோகவனம்** (*Asokavanam*) 2001ஆம் ஆண்டு தமிழ் மொழியில் வெளிவந்த பரபரப்பூட்டும் திரைப்படமாகும். இதனை தக்காளி சீனிவாசன் எழுதி இயக்கியிருந்தார். இந்தத் திரைப்படத்தில் சிறீமன், லிவிங்ஸ்டன், ராஜஸ்ரீ, ரியாஸ் கான் ஆகியோர் முக்கிய வேடங்களில் நடித்திருந்தனர். மாஸ்டர் மகேந்திரன், பேபி ஜெனிபர் ஆகியோர் துணை வேடங்களில் தோன்றியிருந்தனர். தேவா இசையமைத்த இப்படம் 2001 அக்டோபர் 12 அன்று வெளியிடப்பட்டது.

## நடிகர்கள்
* மதுவாக ஸ்ரீமான் 
* செல்வமாக லிவிங்ஸ்டன் 
* மோகனாக ரியாஸ் கான்
* உமாவாக ராஜஸ்ரீ
* சதாசிவமாக மோகன் ராமன்
* அபிசேக் சங்கர்
* ராகுலாக மகேந்திரன்
* பிரியாவாக நான்சி ஜெனிபர்

## வெளியீடு
தி இந்துவின் விமர்சகர் "முதல் பாதியில் திரைக்கதை நன்றாக இருக்கிறது ஆனால் இரண்டாவது பாதியில் தொய்வு" என்று குறிப்பிட்டார், "பார்வையாளர்களின் ஆர்வத்தைத் தக்கவைத்துக்கொள்ளவோ அல்லது யூகிக்க வைக்கவோ இயக்குநர் அதிகம் முயற்சி செய்யவில்லை" என்றும் கூறினார்.

## மேற்கோள்கள்

## வெளி இணைப்புகள்
*
*

பகுப்பு:2001 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:லிவிங்ஸ்டன் நடித்த திரைப்படங்கள்
பகுப்பு:பாலபாரதி இசையமைத்த திரைப்படங்கள்
ஜிட்டாண்ட அள்ளி

**ஜிட்டாண்ட அள்ளி** (*Jittandahalli*) என்பது இந்தியாவின், தமிழ்நாடு மாநிலத்திலுள்ள தருமபுரி மாவட்டம், பாலக்கோடு வட்டத்துக்கு உட்பட்ட ஒரு வருவாய் கிராமம் ஆகும். இந்தக் கிராமத்தின் குறியீட்டு எண் 643198. இந்த ஊரானது ஜிட்டான்டஹள்ளி ஊராட்சிக்கு உட்பட்டது.

## அமைவிடம்
இந்த ஊரானது மாவட்ட தலைநகரான தருமபுரியிலிருந்து 40 கிலோமீட்டர் தொலைவிலும், பாலக்கோட்டில் இருந்து 19 கிலோ மீட்டர் தொலைவிலும் உள்ளது.

## மக்கள் வகைபாடு
2011 மக்கள் தொகை கணக்கெடுப்பின்படி இந்த ஊரில் மொத்த குடியிருப்புகள் 1,536. மொத்த மக்கள் தொகைகள் 6,215 ஆகும். இதில் 3,183 ஆண்களும், 3,032 பெண்களும் அடங்குவர்.

## ஊரில் உள்ள கோயில்கள்
* ஜிட்டாண்ட அள்ளி மதகேரி சூத்திர கரகம் கோயில்
* ஜிட்டாண்ட அள்ளி மாரியம்மன் கோயில்
* ஜிட்டாண்ட அள்ளி குந்தியம்மன் கோயில்
* ஜிட்டாண்ட அள்ளி மேலகிரி மல்லேஸ்வரர் கோயில்
* ஜிட்டாண்ட அள்ளி சொக்கன அள்ளி பெருமாள் கோயில்
* ஜிட்டாண்டஅள்ளி பெருமாள் கோயில்
* ஜிட்டாண்டஅள்ளி பசுவண்ணசாமி கோயில்

## மேற்கோள்


பகுப்பு:தர்மபுரி மாவட்டத்திலுள்ள கிராமங்கள்
வங்கபந்து சேக் முச்சிப்பூர் ரகுமான் நோவோ அரங்கம், டாக்கா

**வங்கபந்து சேக் முச்சிப்பூர் ரகுமான் நோவோ அரங்கம்**  (*Bangabandhu Sheikh Mujibur Rahman Novo Theatre*) வங்காளதேசத்தின் டாக்கா நகரத்தில்  உள்ள தேச்காவுன் பகுதியில் உள்ள பிச்சோய் சாரனி அவென்யூவில் அமைந்துள்ளது.   இதுவொரு கோளரங்கமாகும்.

## வரலாறு
வங்கபந்து சேக் முச்சிப்பூர் ரகுமான் நோவோ கோள் அரங்கம்  2004 ஆம் ஆண்டு செப்டம்பர் மாதம் 25 அன்று பொது மக்களுக்காகத் திறக்கப்பட்டது.  முன்னதாக இதற்கு  பசானி நோவோ அரங்கம் என்று பெயரிடப்பட்டிருந்தது. 2010 ஆம் ஆண்டு இயற்றப்பட்ட பங்கபந்து சேக் முச்சிப்பூர் ரகுமான் நோவோ அரங்க மசோதாவின் மூலமாக இதற்கு தன்னாட்சி அதிகாரம் வழங்கப்பட்டது. இந்த விண்வெளி மையம் வங்காளதேச அரசின் அறிவியல் மற்றும் தகவல் தொடர்பு தொழில்நுட்ப அமைச்சகத்தால் நியமிக்கப்பட்டது.

## விளக்கம்
5.46 ஏக்கர் நிலத்தில் இக்கோளரங்கம் கட்டப்பட்டுள்ளது.  21-மீட்டர் குவிமாடம் வடிவத்தில் 275 பேர் அமரும் அளவு கொண்டதாக வடிவமைக்கப்பட்டுள்ளது. உட்புறத்தில் மக்கள் அமரும் வகையில்  மூன்று மீட்டர் அளவில் சிறிய குவிமாடங்கள் அமைந்துள்ளன.

## வடிவமைப்பு
கட்டிட்டக் கலைஞர் அலி இமாம் இக்கோளரங்கத்தை வடிவமைத்தார்.  கோளரங்கத்தின் குவிமாடம் பூமியையும் அதன் குளிர்ந்த நீல வானத்தையும் உருவகப்படுத்துகிறது. இந்த குவிமாடம் வடிவ அரங்கம்  சமீபத்திய நவீன கருவிகளுடன் கட்டப்பட்டுள்ளது. பார்வையாளர்கள் விண்வெளியை உணரும் வகையில்  முப்பரிமாண சூழலில் ஒரு கிரக பயணத்தின் சிலிர்ப்பை அனுபவிக்கவும் உதவுகிறது. வளைந்த உச்சவரம்பு வானத்தை பிரதிபலிக்கிறது மற்றும் 120 டிகிரி கோணத்தில் ஒரு பெரிய திரை குவிமாடம் மீது கோள்களும்  நட்சத்திரங்களும் நகர்வது போலவும்  காட்டுகிறது.

## சிறப்பம்சங்கள்
கோளரங்கம் மூன்று வகையான காட்சிகளைக் கொண்டுள்ளது. முடிவிலி பயணத்தில் எதார்த்தமாக கோள்கள், நட்சத்திரங்கள், பிற விண்வெளி பொருட்களின் மெய்நிகர் காட்சி போன்றவற்றுடன் வங்காளதேச சேக் முச்சிப்பூர் ரகுமானின் மார்ச்சு 7 விரிவுரை, கிராண்ட் கேன்யனில் நான்காயிரம் ஆண்டுகளுக்கு முந்தைய வட அமெரிக்காவின் குடியேற்ற குலமான கரிகாத்து பற்றிய உரை போன்றவை இங்கு வழங்கப்படுகின்றன. விவரிக்கிறது.

நிகழ்ச்சியைப் பார்க்க பார்வையாளர்கள் குவிமாடத்தில் பார்க்க வேண்டியதில்லை. அதற்கு பதிலாக பார்வையாளர்கள்  தங்களைச் சுற்றி 150 படவீழ்த்திகளால் காட்சிப்படுத்தப்படும் வான்வெளியை  நேரடியாகப் பார்ப்பது போல்  உணர்கிறார்கள். கோளரங்கம் முப்பரிமாண காட்சி அனுபவத்தை வழங்கும் நவீன வசதியையும் கொண்டுள்ளது.  2013 ஆம் ஆண்டு  கோளரங்கத்தில் ஓர் அணுசக்தி தொழில்துறை தகவல் மையம்  சேர்க்கப்பட்டது.

## மேற்கோள்கள்

## வெளி இணைப்புகள்

* முகநூலில் பங்கபந்து சேக் முச்சிப்பூர் ரகுமான் நோவோ அரங்கம்

பகுப்பு:வங்காளதேச நினைவுச் சின்னங்கள்
நான்சி ஜெனிபர்

**நான்சி ஜெனிபர்**, (*Nancy Jennifer)* முன்பு **பேபி ஜெனிபர் என்று** புகழ் பெற்றவர், தமிழ் மொழித் திரைப்படங்களில் தோன்றிய ஒரு இந்திய நடிகையாவார். குழந்தை நட்சத்திரமாக அறிமுகமான பிறகு, ஜெனிபர் துணை வேடங்களிலும், முன்னணி பாத்திரங்களிலும் நடித்தார்.

## தொழில்
நான்சி ஜெனிபர் குழந்தை நடிகையாக நடிக்கத் தொடங்கினார். இயக்குநர் வசந்தின் நேருக்கு நேர் (1997) என்ற திரைப்படத்தில் தனதுபெற்றோரின் விவாகரத்தால் சிக்கிய ஒரு சிறு குழந்தையாக நடித்திருந்தார். பின்னர் அசோகவனம் , கில்லி (2004) உள்ளிட்ட படங்களில் தோன்றினார். கில்லி படத்தில் விஜய்யின் சகோதரியாகத் தோன்றினார். 2000களின் பிற்பகுதியில், இவர் முன்னணி நடிகையானார். குறைந்த செலவில் தயாரிக்கப்பட்ட தோழா, புதிய பயணம் ஆகிய படங்களில் தோன்றினார். ஒரு முன்னணி நடிகையாக வெற்றியைப் பெற முடியாமல் போன பிறகு, ஜெனிபர் தொடர்ந்து ஒரு துணை நடிகையாகவும், ஸ்டார் விஜயின் தொகுப்பாளராகவும் தோன்றினார்.

## சான்றுகள்

பகுப்பு:1990 பிறப்புகள்
பகுப்பு:தமிழ்த் தொலைக்காட்சி நடிகைகள்
பகுப்பு:தெலுங்குத் திரைப்பட நடிகைகள்
பகுப்பு:சென்னை நடிகைகள்
பகுப்பு:20 ஆம் நூற்றாண்டின் இந்திய நடிகைகள்
பகுப்பு:தமிழ்த்திரைப்பட குழந்தை நட்சத்திரங்கள்
பகுப்பு:வாழும் மக்கள்
பகுப்பு:தமிழ்த் திரைப்பட நடிகைகள்
சிண்ட்ரெல்லா (2021 திரைப்படம்)

***சிண்ட்ரெல்லா*** (*Cinderella*) என்பது 2021 ஆம் ஆண்டு வெளியான இந்திய தமிழ் - திகிழ் திரைப்படமாகும், இது அறிமுக இயக்குநர் வினூ வெங்கடேஷின் இயக்கத்தில் எஸ்எஸ்ஐ புரொடக்ஷன்ஸ் தயாரிப்பில் வெளியானது. இந்த படத்தில் கதாநாயகியாக ராய் லட்சுமி நடித்துள்ளார். சாக்‌ஷி அகர்வால் முக்கிய கதாபாத்திரத்திலும், அன்பு தாசன் துணை வேடத்திலும் நடித்துள்ளனர். படத்துக்கு அசுவமித்ரா இசையமைத்துள்ளார். படத்தின் முதன்மை புகைப்படம் எடுக்கும் பணி அக்டோபர் 2018இல் தொடங்கியது. படம் 24 செப்டம்பர் 2021 அன்று வெளியிடப்பட்டது.

## நடிப்பு
* துளசி/ அகிராவாக/ ராய் லட்சுமி
* ரம்யாவாக சாக்‌ஷி அகர்வால்
* குருவாக ரோபோ சங்கர் 
* கல்லூரி வினோத்
* காயாம்பூவாக அபிலாஷ்
* அன்பு தாசன்
* மனநல மருத்துவராக 'பாய்ஸ்' ராஜன்

## தயாரிப்பு
எஸ். ஜே. சூர்யாவின் இணை இயக்குநராக பணியாற்றிய அறிமுக வினூ வெங்கடேஷ் இந்த திட்டத்தை அறிவித்தார். குறிப்பிடத்தக்க ஆதாரங்களின்படி அக்டோபர் 2018 முதல் படப்பிடிப்பு ஆரம்பமானது. நயன்தாரா, த்ரிஷா, ஏமி சாக்சன், ஹன்சிகா மோட்வானி, ஐஸ்வர்யா ராஜேஷ், மனிஷா யாதவ், அஞ்சலி , ரெஜினா கசாண்ட்ரா, போன்றவர்களுக்கு கதையை கூறிய இயக்குநர் கடைசியாக அரண்மனை, காஞ்சனா போன்ற திகில் திகில் படங்களின் ஒரு பகுதியாக இருந்த ராய் லட்சுமி யை படத்தின் தலைப்பு வேடத்தில் நடிக்க ஒப்பந்தம் செய்தார். ராய் லட்சுமியைப் பொறுத்தவரை, படத்தில் அவருக்கு மூன்று வெவ்வேறு குணாதிசயங்கள் உள்ளன.  சாக்‌ஷி அகர்வால் இரண்டாவது பெண் கதாநாயகியாக அறிவிக்கப்பட்டார்.

## வெளியீடு
படம் 24 செப்டம்பர் 2021 அன்று வெளியிடப்பட்டது.

## வரவேற்பு
"சிண்ட்ரெல்லா" விமர்சகர்களிடமிருந்து கலவையான விமர்சனங்களையும் அதிக நேர்மறையான விமர்சனங்களையும் பெற்றது. சாக்‌ஷி அகர்வால் தனது நடிப்புக்காகப் பாராட்டப்பட்டார். இந்த படம் அவருக்கு ஒரு புதிய வெற்றியை அளித்தது.

## சான்றுகள்

## வெளி இணைப்புகள்
* 

பகுப்பு:இந்தியத் தமிழ்த் திரைப்படங்கள்
பகுப்பு:2021 தமிழ்த் திரைப்படங்கள்
ஓலைப்பாம்பு

thumb|500x500px| ஒலிகோடான் டேனியோலாடஸ் (சதாரா, மகாராஷ்டிரா)
**ஓலைப்பாம்பு** (*Oligodon taeniolatus*) என்பது  ஆசியாவில் காணப்படும் ஒரு நஞ்சற்ற பாம்பு இனமாகும். 

"ஒரு பாம்பை அடித்தால் ஒன்பது பாம்பு வரும்" என்பது இப்பாம்பைப்பற்றிய சொலவடையாக தமிழகத்தில் சொல்லப்படுகிறது.

ஏனெனில் இது கூட்டமாக வாழக்கூடிய பாம்பு வகையாகும். எனவே அப்படி கூறப்படுகிறது.

## பரவல்
ஓலைப்பாம்பு இந்தியா, பாக்கித்தான், இலங்கை, தென் துர்க்மெனிஸ்தான், கிழக்கு ஈரான், ஆப்கானித்தான், வங்காளதேசம் ஆகிய நாடுகளில் காணப்படுகிறது.

## மேற்கோள்கள்

* Bauer, A.M. 2003 On the status of the name Oligodon taeniolatus (Jerdon, 1853) and its long-ignored senior synonym and secondary homonym, Oligodon taeniolatus (Daudin, 1803). Hamadryad 27: 205–213.
* Boulenger, George A. 1890 The Fauna of British India, Including Ceylon and Burma. Reptilia and Batrachia. Taylor & Francis, London, xviii, 541 pp.
* Dotsenko I B 1984 Morphological characters and ecological peculiarities of Oligodon taeniolatus (Serpentes, Colubridae). Vestnik Zoologii 1984 (4): 23-26
* Jerdon,T.C. 1853 Catalogue of the Reptiles inhabiting the Peninsula of India. Part 2. J. Asiat. Soc. Bengal xxii: 522-534 [1853]
* Wall, Frank 1921 Ophidia Taprobanica or the Snakes of Ceylon. Colombo Mus. (H. R. Cottle, govt. printer), Colombo. xxii, 581 pages

## வெளி இணைப்புகள்
* http://members.fortunecity.com/ukp001/naja/colubridae/oligodon_taeniolatus.htm 
* Oligodon taeniolatus  
* http://itgmv1.fzk.de/www/itg/uetz/herp/photos/Oligodon_taeniolatus.jpg
* http://itgmv1.fzk.de/www/itg/uetz/herp/photos/Oligodon_taeniolatus2.jpg
* http://itgmv1.fzk.de/www/itg/uetz/herp/photos/Oligodon_taeniolatus3.jpg
* http://itgmv1.fzk.de/www/itg/uetz/herp/photos/Oligodon_taeniolatus4.jpg
* http://itgmv1.fzk.de/www/itg/uetz/herp/photos/Oligodon_taeniolatus5.jpg
* http://reptile-database.reptarium.cz/species?genus=Oligodon&species=taeniolatus
* http://www.indiansnakes.org/content/russells-kukri

பகுப்பு:நச்சுத்தன்மை அற்ற பாம்புகள்
பகுப்பு:தமிழ்நாட்டுப் பாம்புகள்
பகுப்பு:ஊர்வன
பகுப்பு:ஒலிகோடான்
மை டியர் பூதம் அபிலாஷ்

**அபிலாஷ்** (*Abhilash*) **மை டியர் பூதம் அபிலாஷ்** (*My Dear Bootham Abhilash*) என்று பிரபலமாக அறியப்படும் இவர் ஓர் இந்திய நடிகர் ஆவார். இவர் தொலைக்காட்சி தொடர்களிலும், தெலுங்கு, தமிழ் மொழித் திரைப்படங்களிலும் பணியாற்றி வருகிறார். சன் தொலைக்காட்சியில் 3 மே 2004 முதல் 30 நவம்பர் 2007 வரை 914 வாரங்களுக்கு நீடித்த *மை* டியர் பூதம் என்ற தமிழ் நாடகத் தொடரின் முக்கிய கதாபாத்திரமாக அபிலாஷ் நடித்தார்.

## தொழில்
அபிலாஷ் தெலுங்கு தொடரான *விசித்ர கதா மல்லிகா* மூலம் அறிமுகமானார். அதைத் தொடர்ந்து 'வீட்டுக்கு வீடு லூட்டி' , 'விக்ரமாதித்யன்', 'மகள்', 'கோகுலத்தில் சீதை', 'அபிராமி', 'கொடி முல்லை' போன்ற தொடர்களில் நடித்திருந்தார். கணினியியலில் பட்டம் பெற்ற இவர் *மை டியர் பூதம்*, என்ற தொடரில் நடித்ததற்காக மிகவும் பிரபலமானவர். 2017இல் வெளியான 465, நாகேஷ் திரையரங்கம் (2018) ஆகிய படங்களுக்கு தயாரிப்பு கட்டுப்பாட்டாளராகவும் பணியாற்றியுள்ளார்.

நாகேஷ் திரையரங்கத்தில் வில்லனாக நடித்த பிறகு, இவர் 'தோனி கபடிக் குழு' என்ற படத்தில் முக்கிய வேடத்தில் நடித்தார். மேலும் சிண்ட்ரெல்லா என்ற படத்தையும் தயாரித்துள்ளார். மூத்த நடிகர் வியட்நாம் வீடு சுந்தரத்தை தனது வழிகாட்டியாக அபிலாஷ் கருதுகிறார்.

## சான்றுகள்

## வெளி இணைப்புகள்
*

பகுப்பு:நெல்லூர் மாவட்ட நபர்கள்
பகுப்பு:தமிழ்த் திரைப்பட நடிகர்கள்
பகுப்பு:வாழும் மக்கள்
கவிதா ராதேசியாம்

**கவிதா ராதேசியாம்** (*Kavita Radheshyam*) ஓர் இந்திய நடிகையாவார். இயக்குநர் விக்ரம் பட்டின் *ஹூ டன் இட் உல்ஜான்* என்ற பரபரப்பூட்டும் நாடகத் தொடரில் அறிமுகமானார். இவர் முதன்மையாக கன்னடம், தமிழ் , இந்தி படங்களில் தோன்றி வருகிறார்.

## தொழில்

### அறிமுகம்
ராதேசியாம் ஒரு நடிப்பு நிறுவனத்தில் 2009 இல் பட்டம் பெற்றார். இவர் சுபாஷ் கயின் *விசில் வுட்ஸ் இன்டர்நேஷனலின்* கீழ் தயாரிக்கப்பட்ட குறும்படங்களில் தொடர்ந்து நடித்தார். புகழ்பெற்ற இயக்குநர் பைசல் சயீப்பின் இந்தித் திரைப்படமான *பாஞ்ச் கந்தே மியான் பாஞ்ச் கோடி* மூலம் கவிதா அறிமுகமானார். இந்தப் படம் டைம்ஸ் ஆஃப் இந்தியாவின் 2012 ஆம் ஆண்டின் முதல் 10 வெளிப்படையான திரைப்படப் பிரிவின் கீழ் பட்டியலிடப்பட்டது. திரைப்படத் தயாரிப்பாளர் ரூபேஷ் பால் தனது *காமசூத்ரா 3 டி* படத்திற்காக இவரை அணுகினார். ஆனால் இவர் அதில் நடிக்க மறுத்துவிட்டார். இவர் 1988ஆம் ஆண்டில் வெளியான *கூன் பாரிமாங் என்ற படத்தின் [[மராத்திய மொழி|மராத்தி]] மறு ஆக்கமான *பர்லா மல்வத் ரக்தானா* என்ற படத்தில் தோன்றினார்.

பைசல் சைஃப் இயக்கிய படங்களில் ராதேஷியம் அடிக்கடி இணைந்து நடித்தார். இதில் *பாஞ்ச் கந்தே மியான் பாஞ்ச் கோடி*, *மெயின் ஹூன் ரஜினிகாந்த்*, *அம்மா* , தயாரிப்பில் உள்ள *ஷ்ராப் 3 டி* ஆகியவை அடங்கும்.

== கவிதா பாபி ==
[[பாலியல்]] கருத்தை கையாண்ட *கவிதா பாபி'' என்ற வலைத் தொடரில் நடித்திருந்தார். இது கோவிட்-19 பெருந்தொற்று காலத்தில் ஆசியாவில்  அதிகம் பார்க்கப்பட்ட வலைத் தொடராக மாறியது. உலகளவில் 600 மில்லியன் பதிவிறக்கங்களை பதிவு செய்ததன் மூலம் இந்த நிகழ்ச்சி பார்வையாளர்களை விஞ்சியது.

## சான்றுகள்

## வெளி இணைப்புகள்
* 

பகுப்பு:தெலுங்குத் திரைப்பட நடிகைகள்
பகுப்பு:கன்னடத் திரைப்பட நடிகைகள்
பகுப்பு:இந்தியத் தொலைக்காட்சி நடிகைகள்
பகுப்பு:இந்தித் தொலைக்காட்சி நடிகைகள்
பகுப்பு:இந்தித் திரைப்பட நடிகைகள்
பகுப்பு:1985 பிறப்புகள்
பகுப்பு:வாழும் மக்கள்
எங்கிட்ட மோதாதே (2017 திரைப்படம்)

***என்கிட்ட மோதாதே*** (*Enkitta Mothathe*) என்பது 2017 ஆம் ஆண்டு வெளியான இந்திய தமிழ் -மொழி அதிரடி நாடகத் திரைப்படமாகும். இதனை ராமு செல்லப்பா எழுதி இயக்கியுள்ளார். இந்தத் திரைப்படத்தில் நடராஜன், ராஜாஜி, பார்வதி நாயர் , சஞ்சிதா ஷெட்டி ஆகியோர் முக்கிய கதாபாத்திரங்களில் நடித்திருந்தனர். ஆர்வி பிலிம்சுடன் இணைந்து ஈரோஸ் இன்டர்நேசனல் இணைந்து தயாரித்த இந்தத் திரைப்படம், 1988இல் திருநெல்வேலியில் வாழும் நடிகர் கமல்ஹாசன், ரஜினிகாந்தின் இரண்டு ரசிகர் மன்றத் தலைவர்களின் கதையைச் சொல்கிறது. இந்தத் திரைப்படம் 24 மார்ச் 2017 அன்று தமிழ்நாடு முழுவதும் திரையரங்குகளில் வெளியிடப்பட்டது.

## மேற்கோள்கள்

## வெளி இணைப்புகள்
* 

பகுப்பு:இந்தியத் தமிழ்த் திரைப்படங்கள்
பகுப்பு:2017 தமிழ்த் திரைப்படங்கள்
பகுப்பு:ராதாரவி நடித்த திரைப்படங்கள்
டேனியல் நரோடிட்ஸ்கி

**டேனியல் நரோடிட்ஸ்கி** (ஆங்கில மொழி : Daniel Naroditsky), (பிறப்பு நவம்பர் 9, 1995 சான் மாடியோ, கலிபோர்னியா ) ஒரு அமெரிக்க சதுரங்க கிராண்ட்மாஸ்டர் ஆவார். அவர் 14 வயதில் இருந்து  சதுரங்க எழுத்தாளராக இருக்கிறார்.

## சதுரங்க வாழ்க்கை
நரோடிட்ஸ்கி தனது தந்தை விளாடிமிரிடமிருந்து ஆறு வயதில் சதுரங்கம் கற்றார். பின்னர், அவர் தீவிர சதுரங்க  பாடங்களை எடுக்கத் தொடங்கினார். மே 2007 இல், அவர் வடக்கு கலிபோர்னியா கே -12 சதுரங்கவாகையாளர் ஆனார். இவர்  இச்சாதனையை செய்த மிக இளைய வயதுடைய  வீரர் ஆவார் . அந்த ஆண்டின் பிற்பகுதியில், நரோடிட்ஸ்கி 9.5/11 புள்ளிகளுடன்  உலக இளைஞர் சதுரங்க வாகையாளர் போட்டிக்கான  12 வயதுக்குட்பட்டோர் பிரிவில் வென்றார்.  மே 2008 இல், அவர் வடக்கு கலிபோர்னியா 9-12 செஸ் சாம்பியன்ஷிப்பை வென்றார்.

நரோடிட்ஸ்கி "தி பிராக்டிகல் எண்ட்கேம்" என்ற தொடரை  *[[செஸ் லைப்]]* இதழில்  2014-2020 வரை எழுதினார்.

அவர் யூடியூப் மற்றும் டுவிட்சில் செயலில் உள்ளார், அங்கு அவருக்கு முறையே 100,000இற்கும் மேற்பட்ட சந்தாதாரர்கள் மற்றும் பின்தொடர்பவர்கள் உள்ளனர். அவர் செஸ்.காம் இல் DanielNaroditsky கைப்பிடியின் கீழ் மற்றும் லிசெஸ்.ஓர்க் இல் என்ற  RebeccaHarris    கைப்பிடியின் கீழ்  விளையாடுகிறார்.

## தனிப்பட்ட வாழ்க்கை
நரோடிட்ஸ்கி 2019 இல் ஸ்டான்போர்ட் பல்கலைக்கழகத்தில் வரலாற்றில் பட்டம் பெற்றார். அவர் தற்போது சார்லோட், வட கரோலினாவில் வசிக்கிறார், அங்கு அவர் சார்லோட் சதுரங்க  மையத்தின் வசிக்கும் கிராண்ட்மாஸ்டராக பணிபுரிகிறார்.

## புத்தகங்கள்

* 
* 

## வெளி இணைப்புகள்

* 

பகுப்பு:சதுரங்கப் பேராதன்கள்
பகுப்பு:அமெரிக்க சதுரங்க வீரர்கள்
பகுப்பு:வாழும் மக்கள்
பகுப்பு:1995 பிறப்புகள்
அமெரிக்க இதய செயலிழப்பு சங்கம்

**அமெரிக்க இதய செயலிழப்பு சங்கம்** (*Heart Failure Society of America*) என்பது  இதய செயலிழப்பு மற்றும் இதய செயலிழப்பில் ஆர்வம் கொண்ட இதய செயலிழப்பு நிபுணர்களின் அமெரிக்க அமைப்பாகும். 1995 ஆம் ஆண்டு இச்சங்கம் நிறுவப்பட்டது,   இதய செயலிழப்பின் சுமையைக் குறைக்கும் நோக்கில் நிபுணர்களும் நோயாளிகளும் சேர்ந்த ஒரு மன்றத்தை இவ்வமைப்பு வழங்குகிறது.  டக்ளசு எல். மான் இச்சங்கத்தின் தலைவராக பணியாற்றியபோது இதய செயலிழப்பு பயிற்சி வழிகாட்டுதல்கள் உட்பட இதய செயலிழப்பை வகைப்படுத்துவதற்கான விரிவான ஆலோசனைகளை சங்கம் 2010 ஆம் ஆண்டு உருவாக்கியது   2013 ஆம் ஆண்டு இதய செயலிழப்பு மேலாண்மைக்கான வழிகாட்டியையும் இச்சங்கம் உருவாக்கியது.   2018 ஆம் ஆண்டு  மேம்பட்ட இதய செயலிழப்புக்கு உள்ளானோர் மற்றும் இருதயவியல் நிபுணர்களின் பல்வேறு நிலைகளில் உள்ளவர்களை இணைத்து ஒரு மன்றம் உருவாக்கப்பட்டது. 2016 ஆம் ஆண்டு தலைவராக இருந்த மன்தீப் ஆர் மெக்ரா உள்ளிட்ட பலர் கடந்தகாலத்தில் இவ்வமைப்பில்  தலைவர்களாக இருந்துள்ளனர்.

## மேற்கோள்கள்


பகுப்பு:இதயவியல்
கல்லூரி வினோத்

**கல்லூரி வினோத்** (*Kalloori Vinoth*) ஓர் இந்தியத் திரைப்பட நடிகராவர். இவர் தமிழ் மொழி திரைப்படங்களில் தோன்றி வருகிறார்.

சிறிய துணை வேடங்களில் தோன்றி, பாலாஜி மோகனின் கல்லுரியில் (2007) அறிமுகமான பிறகு, இவர் மாரி (2015) என்ற படத்தில் துணை வேடத்துடன் ஒரு நடிகராக முன்னேறினார். ராஜா ரங்குஸ்கி (2018) படத்தில் வினோத் ஒரு முக்கிய பாத்திரத்தில் நடித்தார். திரைப்படத்தில் இவரது நகைச்சுவை வேடம் விமர்சகர்களிடமிருந்து பாராட்டுகளைப் பெற்றது. தனுஷ், ரோபோ சங்கர் ஆகியோருடன் இணைந்து மாரி 2 என்ற படத்திலும் இவர் நடித்தார்.

## சான்றுகள்

## வெளி இணைப்புகள்
*

பகுப்பு:1988 பிறப்புகள்
பகுப்பு:வாழும் மக்கள்
பகுப்பு:தமிழ்த் திரைப்பட நடிகர்கள்
பிழை

***பிழை*** (*Pizhai*) என்பது ராஜவேல் கிருஷ்ணாவின் அறிமுக இயக்கத்தில் 2020ஆம் ஆண்டு வெளியான தமிழ் மொழி திரைப்படமாகும். இந்த படத்தில் ரமேஷ், அப்பா நசாத், புதுமுகம் கோகுல் ஆகியோர் முக்கிய கதாபாத்திரங்களில் நடித்துள்ளனர்.

## கதைச் சுருக்கம்
பாடம் படிக்க விரும்பாத மூன்று சிறுவர்கள் தங்கள் வீடுகளை விட்டு ஓடிவிடுவது பற்றிய படம். வெளி உலகில் அவர்களின் அனுபவங்கள் அவர்களின் தவறுகளை உணர்த்துகின்றன. ஒரு மனிதன் அவர்களை அணுகி வேலை செய்யச் சொல்கிறான். அவர்கள் தவறாக நடத்தப்படுவதாக கருதுகிறார்கள். தப்பிக்க முயற்சிக்கும்போது, அவர்கள் பிரிந்து விடுகின்றனர். அவர்கள் செல்லும் இடங்களில் எல்லாம் இதே போன்ற துன்பங்களை அனுபவிக்கிறார்கள். இரண்டு சிறுவர்களை காவலர்கள் கண்டுபிடிக்கும் போது மூன்றாவது சிறுவனின் வாழ்க்கை முடிவுற்றதை அறிகிறார்கள்.

## நடிப்பு

* வெடியாக ரமேஷ் 
* கொடியாக அப்பா நசாத் 
* மயிலுவாக கோகுல் 
* மயிலுவின் தந்தை சாய்லிங்கமாக சார்லி, 
* வெடியின் தந்தை வெள்ளையாக மைம் கோபி  
* கொடியின் தந்தையாக ஜார்ஜ் மரியன் 
* சரவணனாக கல்லூரி வினோத்
* இளையா
* மனீஷாஜித்
* அபிராமி
* தாராஷினி

## தயாரிப்பு
இந்த படத்தில் ரமேஷ், நசாத், கோகுல் ஆகியோர் முக்கிய கதாபாத்திரங்களில் நடித்துள்ளனர். சார்லி, மைம் கோபி, ஜார்ஜ் மரியன் ஆகியோர் தங்கள் குழந்தைகளுக்கு கல்வி கொடுக்க முடியாத பெற்றோர்களாக படத்தில் துணை வேடங்களில் நடித்துள்ளனர். இந்தப் படத்தின் படப்பிடிப்பு சென்னை, கிருஷ்ணகிரி, தர்மபுரி, சித்தூர், திருத்தணியில் நடந்தது. படத்துக்கு எஃப் எஸ் பைசல் இசையமைத்திருந்தார்.

## வெளியீடு
தி டைம்ஸ் ஆஃப் இந்தியா ஐந்து நட்சத்திரங்களில் ஒரு நட்சத்திரைத்தை மட்டுமே கொடுத்தது. மேலும், "புதிய காட்சிகளின் பற்றாக்குறையும், தேவையற்ற துணைக் கதைகளின் எண்ணிக்கையும் பார்வையாளர்களிடம் எந்த ஆர்வத்தையும் ஏற்படுத்தாது" என்று கூறியது. தி டெக்கன் குரோனிக்கள் படத்துக்கு ஐந்து நட்சத்திரங்களில் இரண்டரையை கொடுத்து.

## சான்றுகள்

## வெளி இணைப்புகள்
* 

பகுப்பு:2020 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:இந்திய நாடகத் திரைப்படங்கள்
பகுப்பு:சார்லி நடித்த திரைப்படங்கள்
மாலை பொழுதின் மயக்கத்திலே

***மாலை பொழுதின் மயக்கத்திலே*** (*Maalai Pozhudhin Mayakathilaey*) மயூரி சேகர்  தயாரிப்பில் நாராயண் நாகேந்திர ராவ் எழுதி இயக்கி 2012இல் வெளியான தமிழ் காதல் திரைப்படமாகும். ஆரி சுபா பூடேலா ஆகியோர் முக்கிய கதாபாத்திரங்களில் நடித்துள்ளனர். இவர்களுடன் சுப்பு பஞ்சு அருணாச்சலம், ஆர். எஸ். சிவாஜி, பாலாஜி வேணுகோபால் ஆகியோரும் உடன் நடித்திருந்தனர். படத்தின் ஒலிப்பதிவு மற்றும் பின்னணி இசையை அச்சு மேற்கொண்டார்.

## ஒலிப்பதிவு
ரோகிணி, நாராயண் நாகேந்திர ராவ், அச்சு ஆகியோரின் பாடல்களுடன் அச்சு இயற்றிய ஒன்பது பாடல்கள் படத்தில் இடம்பெற்றுள்ளன. படத்தின் இசையமைப்பு 15 பிப்ரவரி 2012 இல் தொடங்கப்பட்டது இந்த நிகழ்வில் மிஷ்கின், சேரன், பாலாஜி, அமீர்,  தாமரை, பிரபு சாலமன் போன்ற பிற திரைப்பட பிரபலங்களும் கலந்து கொண்டனர்.

## வரவேற்பு
இந்தப் படம் எதிர்மறை விமர்சனங்களைப் பெற்றது. தி டைம்ஸ் ஆஃப் இந்தியா விமர்சகர் எம்.சுகந்த் படத்தை "பெரிதும் ஆர்வமற்ற கதை" என்று கூறினார். Behindwoods.com படத்துக்கு 1.5/5 என மதிப்பிட்டுள்ளது. இது "திரைப்படத்தின் பலவீனமான கதையும் மெதுவான வேகமும் தான் முன்னேற்றத்திற்கு இடையூறாக உள்ளது" என்று குறிப்பிட்டுள்ளது. விமர்சகர் "படம் முழுவதும் ஆவணப்பட உணர்வு" உள்ளதாக மேலும் விமர்சித்தார். Indiaglitz.com கூட, படத்தின் வேகத்தில் தவறுகளை கண்டறிந்தது. இருப்பினும் அச்சுவின் பின்னணி இசையும், கோபி அமர்நாத்தின் ஒளிப்பதிவும் பாராட்டப்பட்டது. Nowrunning.com இன் ரோஹித் ராமச்சந்திரன் 1.5/5 முடிவாக மதிப்பிட்டார்: "ஒரு காபி கடையில் ஒரு சுவாரஸ்யமான காதல்-வாழ்க்கை கருத்தரங்காக மாறும் ஒரு நிகழ்வு நாள்" என்றது.

## சான்றுகள்

பகுப்பு:இந்தியத் தமிழ்த் திரைப்படங்கள்
பகுப்பு:2012 தமிழ்த் திரைப்படங்கள்
ஒங்கள போடணும் சார்

***ஒங்கள போடணும் சார்*** (*Ongala Podanum Sir*) ஆர். எல். ரவி மற்றும் ஸ்ரீஜித் விஜயன் இயக்கத்தில் 2019 ஆம் ஆண்டு வெளியான பாலியல் திகில் நகைச்சுவைத் திரைப்படமாகும். இதில் ஐந்து அறிமுக நடிகைகளுடன் முக்கிய வேடத்தில் ஜித்தன் ரமேஷ் நடித்துள்ளார். ரெஜிமோன் இசையப்பில் 2018 ஆம் ஆண்டின் நடுப்பகுதியில் தொடங்கப்பட்ட இந்தத் திரைப்படம் 13 செப்டம்பர் 2019 அன்று வெளியிடப்பட்டது.

## தயாரிப்பு
பாலியல் நகைச்சுவைத் திரைப்படமான இது 2018 ஆம் ஆண்டின் பிற்பகுதியில் தயாரிப்பைத் தொடங்கியது. சனவரி 2019 க்குள் முடிக்கப்பட்டது. நானும் ரௌடி தான் (2015) படத்தில் நயன்தாரா கதாபாத்திரம் பேசும் பிரபலமான உரையாடலைப் பெயரிட இயக்குனர்கள் ரவியும் ஸ்ரீஜித்தும் தேர்வு செய்தனர். தயாரிப்பாளர்கள் இந்த படத்தில் ஐந்து புதிய நடிகைகளை ஜித்தன் ரமேஷுடன் நடிக்க ஒப்பந்தம் செய்தனர். ரமேஷ் ஒரு சிறிய இடைவெளிக்குப் பிறகு மீண்டும் நடிக்க வந்தார்.

## ஒலிப்பதிவு
படத்திற்கு ரெஜிமோன் இசையமைத்திருந்தார்.

## வெளியீடு
இந்த படம் 13 செப்டம்பர் 2019 அன்று தமிழகம் முழுவதும் குறைவான திரையரங்குகளில் வெளியானது. இந்தியன் எக்சுபிரசு அதன் விமர்சனத்தில் எதிர்மறை விமர்சனத்தை அளித்தது. மேலும் "கொடூரமான மோசமான" படம் என்று எழுதியது.

## சான்றுகள்

## வெளி இணைப்புகள்
*

பகுப்பு:இந்தியத் தமிழ்த் திரைப்படங்கள்
பகுப்பு:2019 தமிழ்த் திரைப்படங்கள்
சர்வர் சுந்தரம் (வெளியாகாத திரைப்படம்)

***சர்வர் சுந்தரம்*** (*Server Sundaram*) ஆனந்த் பால்கி எழுதி இயக்கி வெளிவரவிருக்கும் இந்தியத் தமிழ் மொழி அதிரடி நகைச்சுவைத் திரைப்படமாகும். இந்தப்படத்தை ஜே. செல்வகுமார் தயாரித்துள்ளார். இந்த படத்தில் சந்தானம், வைபவி சாண்டில்யா ஆகியோர் முக்கிய வேடங்களில் நடித்துள்ளனர்.

## நடிப்பு

* கே. சுந்தரமாக சந்தானம் 
* சஞ்சனாவாக வைபவி சாண்டில்யா 
* ராஜபாண்டியாக பிஜேஷ் 
*கிரண் ராத்தோட்
*ராதாரவி
*கிட்டி
*மாயா எஸ். கிருஷ்ணன்
*மயில்சாமி (நடிகர்)
*சண்முகராஜன்
*சுவாமிநாதன்
*சினேகன்
*வெங்கடேஷ் பட்
*செப் தாமு
*பூணம் ஷா
*பிரியங்கா ஷா

## தயாரிப்பு
திசம்பர் 2015இல், அறிமுக இயக்குநர் ஆனந்த் பால்கி சந்தானம் முக்கிய கதாபாத்திரத்திலும் சந்தோஷ் நாராயணன் இசையமைப்பாளராகவும் ஒரு படம் தயாரிக்கப் போவதாக அறிவித்தார். விஜய் ஆண்டனி நடித்த பிச்சைக்காரன் படத்தைத் தயாரித்த தயாரிப்பாளர் சரவணன் ஆனந்த் பால்கியின் படத்திற்கு 1964இல் வெளியான சர்வர் சுந்தரம் படத்தின் பெயருக்காக நடிகர் நாகேஷின் குடும்பத்துடன் ஆலோசனை நடத்தினார்.  அதைத் தொடர்ந்து, நாகேஷின் பேரன் பிஜேஷும் ஒரு சமையல்கலை கல்லூரி மாணவராக துணை வேடத்தில் நடிக்க குழு தேர்வு செய்தது. படத்தின் முக்கிய பகுதிகள் சென்னை எஸ்ஆர்எம் அறிவியல் மற்றும் தொழில்நுட்ப நிறுவனத்தைச் சுற்றி படமாக்கப்பட்டது.

ஒரு உணவு பரிமாறும் பாத்திரத்திற்காக, சந்தானம் ஐந்து நட்சத்திர உணவகத்தில் பயிற்சி பெற்றார். மேலும் உணவகத்தின் ஊழியர்களிடமிருந்து திறன்களைக் கற்றுக்கொண்டார். படத்தின் முதல் தோற்ற வெளியீடு சந்தானத்தின் பிறந்தநாளை முன்னிட்டு 20 சனவரி 2016 அன்று வெளியிடப்பட்டது. அதே நேரத்தில் இந்த திட்டம் சென்னை, கோவா மற்றும் துபாயில் படமாக்கப்படும் என்று தயாரிப்பாளர்கள் தெரிவித்தனர். சூன் 2016இல், யூடியூப் நடனக் கலைஞர்களான பூனம் மற்றும் பிரியங்கா ஷா ஆகியோருடன் ஆத்திரேலியாவில் முன்னணி நடிகர்களுடன் இணைந்து ஒரு பாடலை படக்குழு படமாக்கியது. அக்டோபர் 2016 இறுதியில் படப்பிடிப்பு முடிவடைந்தது.

## ஒலிப்பதிவு
படத்திற்கு சந்தோஷ் நாராயணன் இசையமைத்துள்ளார். படத்தின் ஒலிப்பதிவு ஐந்து பாடல்களைக் கொண்டுள்ளது. அவற்றில் நான்கு பாடல்கள் 36 வயதினிலே, ஜில்.ஜங்.ஜக் புகழ் விவேக் வேல்முருகன் எழுதியுள்ளார். "கண்ணால் மோதாதே" என்ற ஐந்தாவது பாடலை  எனக்குள் ஒருவன், விக்ரம் வேதா'' புகழ் முத்தமிழ் எழுதியுள்ளார்.

## வெளியீடு
படம் முதலில் 7 செப்டம்பர் 2017 இல் வெளியிடத் திட்டமிடப்பட்டது. மேலும் தாமதங்களுக்குப் பிறகு, மிஸ்டர். சந்திரமௌலி படத்துடன் போட்டியிடுவதைத் தவிர்ப்பதற்காக மீண்டும் தாமதப்படுத்தி 6 சூலை 2018, வெளியிடத் திட்டமிடப்பட்டது. ஒரு வருடத்திற்கும் மேலாக முடக்கத்தில் இருந்த பிறகு, அது 31 சனவரி 2020க்கு மீண்டும் திட்டமிடப்பட்டது. சந்தானத்தின் மற்ற படமான டகால்ட்டி   போட்டியைத் தவிர்ப்பதற்காக பிப்ரவரி 14க்கு ஒத்திவைக்கப்பட்டது. திட்டமிட்ட தேதியில் வெளியிடத் தவறிய பிறகு, படத்திற்கு புதிய வெளியீட்டு தேதி இதுவரை வெளியிடப்படவில்லை.

## சான்றுகள்

## வெளி இணைப்புகள்
* 

பகுப்பு:இந்தியத் தமிழ்த் திரைப்படங்கள்
பகுப்பு:சந்தோஷ் நாராயணன் இசையமைத்த திரைப்படங்கள்
பகுப்பு:இந்திய நகைச்சுவைத் திரைப்படங்கள்
பகுப்பு:வெளிவரவிருக்கும் தமிழ்த் திரைப்படங்கள்
பகுப்பு:ராதாரவி நடித்த திரைப்படங்கள்
கள்ளப்படம்

***கள்ளப்படம்*** (*Kallappadam*) தமிழில் வெளியான சுயாதீன பரபரப்பூட்டும் திரைப்படமாகும். டாக்டர் ஆனந்த் பொன்னிறைவன் என்பவரின் தயாரிப்பு நிறுவனமான இறைவன் பிலிம்ஸின் கீழ் ஜே. வடிவேல் எழுதி இயக்கி முக்கிய வேடத்தில் நடித்தும் இருந்தார். படத்திற்கு ஸ்ரீராமா சந்தோஷ் ஒளிப்பதிவையும், கௌகின் படத்தொகுப்பையும், கே இசையமைப்பையும் மேற்கொண்டனர். சொந்த நாட்டுப்புறக் கலையான கூத்தை அடிப்படையாகக் கொண்டு முதன்முறையாக திரைப்படம் எடுக்கப்பட்டது. படம் 20 மார்ச் 2015 அன்று வெளியிடப்பட்டது.

## வெளியீடு
2015ஆம் ஆண்டில் வெளிவந்த பெர்த் சர்வதேச திரைப்பட விழா, மெல்போர்ன் திரைப்பட விழா ஆகிய இரண்டு ஆத்திரேலிய திரைப்பட விழாக்களில் திரையிட இந்த படம் தேர்வு செய்யப்பட்டது.

இயக்குநர் மிஷ்கின் தனது முன்னாள் உதவியாளரின் முதல் இயக்கத்தில் வெளியான இந்தப்படத்தை வெளியிட முடிவு செய்தார். பிப்ரவரி 2015இல் படத்தின் உரிமையைப் பெற்றார். இந்த படம் 20 மார்ச் 2015 அன்று மற்ற ஒன்பது தமிழ் படங்களுடன் வெளியானது.

## சான்றுகள்

## வெளி இணைப்புகள்
* 

பகுப்பு:இந்தியத் தமிழ்த் திரைப்படங்கள்
பகுப்பு:2015 தமிழ்த் திரைப்படங்கள்
கூடலூர், கோயம்புத்தூர் மாவட்டம்

**கூடலூர் நகராட்சி**  (GUDALUR MUNICIPALITY) , தமிழ்நாட்டின் கோயம்புத்தூர் மாவட்டம், கோயம்புத்தூர் வடக்கு வட்டத்தில் அமைந்துள்ள ஓர் நகராட்சி ஆகும். 29.2 சதுர கிலோ மீட்டர் பரப்பளவு  கொண்ட கூடலூர் இந்நகராட்சியானது, 2011-ஆம் ஆண்டில் மக்கள் தொகை 38,859 ஆகும். இதில் ஆண்கள் 19,707 மற்றும் பெண்கள் 19,152 ஆகும். கூடலூர் நகராட்சியில் 10 குடியிருப்புப் பகுதிகள் உள்ளது. அவைகள்: 1 செல்வபுரம், 2 திருமலைநாயக்கன்பாளையம், 3. சாரங்க நகர் 4. சாமிசெட்டிபாளையம்  5 ஜி. கவுண்டன்பாளையம். 6. தேவயாம்பாளையம் 7. புதுப்புதூர் 8. பழைய புதூர்  9.தெக்குப்பாளையம் 10. ராவுத்தக்கொல்லனூர்.

## அமைவிடம்
கூடலூர் நகராட்சி, மாவட்டத் தலைமையிடமான கோயம்புத்தூர் நகரத்திலிருந்து,  கோவை-மேட்டுப்பாளையம் சாலையில், 23 கிலோ மீட்டர் தொலைவிலும். பெரியநாயக்கன்பாளையத்திற்கு தெற்கு 4 கிலோ மீட்டர் தொலைவிலும் உள்ளது. அருகமைந்த தொடருந்து நிலையம் பெரியநாயக்கன்பாளையத்தில் உள்ளது.

## மக்கள் தொகை பரம்பல்
2011ஆம் ஆண்டின் இந்திய மக்கள் தொகை கணக்கெடுப்பின் படி  22 வார்டுகளும், 10,897  வீடுகளும் கொண்ட கூடலூர் நகராட்சியின்  மொத்த மக்கள் தொகை 38,859 ஆகும். இதில் ஆண்கள் 19,707 மற்றும் பெண்கள் 19,152 ஆகும். 6 வயதிற்குட்பட்ட குழந்தைகள் 3490 (8.98%) ஆக உள்ளனர். பாலின விகிதம் 1000 ஆண்களுக்கு  பெண்கள் 972  வீதம் உள்ளனர். சராசரி எழுத்தறிவு  85.25%  ஆகும். மக்கள் தொகையில் இந்துக்கள் 	93.97%, இசுலாமியர்கள் 1.21%, கிறித்துவர்கள் 4.58% மற்றவர்கள்  0.24% ஆக உள்ளனர்.

## நகராட்சியாக தரம் உயருதல்
16 அக்டோபர் 2021 அன்று கூடலூர் பேரூராட்சியை நகராட்சியாக 33 முதல்நிலை பேரூராட்சிகளை, நகராட்சியாக உருவாக்குவதற்கான அரசாணையை  நகராட்சி நிர்வாகம் மற்றும் குடிநீர் வழங்கல் கூடுதல் தலைமைச் செயலாளர் சிவதாஸ் மீனா வெளியிட்டார்.

## இதனையும் காண்க
*தமிழக நகராட்சிகள்

## மேற்கோள்கள்

பகுப்பு:கோயம்புத்தூர் மாவட்டத்திலுள்ள ஊர்களும் நகரங்களும்
ஒரு பக்க கதை

**ஒரு பக்க கதை** (*Oru Pakka Kathai*) பாலாஜி தரணிதரன் எழுதி இயக்கி 2020இல் வெளியான இந்திய தமிழ் மொழி காதல் நகைச்சுவைத் திரைப்படமாகும். இதில் காளிதாஸ் ஜெயராம், மேகா ஆகாஷ் ஆகியோர் முக்கிய வேடங்களில் நடித்துள்ளனர். இந்த படத்தை கே. எஸ். சீனிவாசன்  தனது வாசன் விஷுவல் வென்ச்சர்ஸ் பதாகையுன் கீழ் தயாரித்திருந்தார். இது திசம்பர் 25, 2020 அன்று ஜீ5 இல் வெளியிடப்பட்டது.

## நடிகர்கள்
* சரவணனாக காளிதாஸ் ஜெயராம்
* மீராவாக மேகா ஆகாஷ்
* மீராவின் தந்தையாக பி. வி. சந்திரமௌலி
* சரவணனின் தந்தையாக ஜீவா ரவி
* வழக்கறிஞராக செப் தாமோதரன்
* மீராவின் தாயாக லட்சுமி பிரியா மேனன்
* சரவணனின் தாயாக மீனா வெமுரி

## வெளியீடு
கோவிட்-19 பெருந்தொற்று காரணமாக திரையரங்குகள் அனைத்தும் மூடப்பட்டிருந்தன. எனவே வெளியீடு நடக்காததால் படத்தின் விநியோக உரிமையை டிஜிட்டல் ஸ்ட்ரீமிங் தளமான ஜீ5 வாங்கியது. இது 25 திசம்பர் 2020 அன்று வெளியிடப்பட்டது. "பாலாஜி தரணீதரன் இன்று தமிழ் திரைப்படங்களின் மென்மையான திரைப்பட இயக்குநராகத் தெரிகிறார். மிகச்சிறிய கதைப் புள்ளிகள் கண்ணியத்துடன் நடத்திச் செல்கிறார்.  ஆனால் இரண்டாம் பாதியில் அதிக கவனம் செலுத்தவில்லை" என்று விமர்சகர் பரத்வாஜ் ரங்கன் எழுதினார்.

## மேற்கோள்கள்

## வெளி இணைப்புகள்
* 

பகுப்பு:இந்தியத் தமிழ்த் திரைப்படங்கள்
பகுப்பு:2020 தமிழ்த் திரைப்படங்கள்
கா. பாலதண்டாயுதம்

**கா. பாலதண்டாயுதம்** (*K. Baladhandayutham*) *தோழர் பாலதண்டாயுதம்* அல்லது **கம்யூனிஸ்ட் தண்டாயுதம்** என்றும் அழைக்கபெற்றார். (ஏப்ரல் 2, 1918 - மே 31, 1973) என்பவர் இந்தியப் பொதுவுடைமைக் கட்சியினைச்  சேர்ந்த இந்திய அரசியல்வாதி ஆவார். இவர் கோயம்புத்தூர் மாவட்டம் பொள்ளாச்சி வட்டம் மாக்கினம்பட்டி கிராமத்தினைச் சார்ந்தவர். சிதம்பரம் அண்ணாமலைப் பல்கலைக்கழகத்தில் இளம் அறிவியல் பட்டம் பெற்றுள்ளார். இவர் கோயம்புத்தூர் மக்களவைத் தொகுதியிலிருந்து இந்திய நாடாளுமன்ற 5வது மக்களவைக்கு உறுப்பினராகத் தேர்ந்தெடுக்கப்பட்டார். இந்தியப் பொதுவுடைமைக் கட்சியின் தமிழ்நாடு மாநில தலைமையகம், பாலன் இல்லம் என இவரது நினைவாகப் பெயரிடப்பட்டது.

1973 மே 31 அன்று 55 வயதில் இந்தியன் ஏர்லைன்சு விமானம் 440 விமான விபத்தில் இவர் இறந்தார்.

## மேற்கோள்கள்


பகுப்பு:1918 பிறப்புகள்
பகுப்பு:தமிழ்நாட்டைச் சேர்ந்த மக்களவை உறுப்பினர்கள்
பகுப்பு:5வது மக்களவை உறுப்பினர்கள்
பகுப்பு:கோயம்புத்தூர் மாவட்ட மக்கள்
பகுப்பு:1973 இறப்புகள்
பகுப்பு:தமிழ்நாட்டுக்கு வெளியே இறந்த தமிழ்நாட்டவர்கள்
பகுப்பு:தமிழ்நாட்டைச் சேர்ந்த இந்தியப் பொதுவுடைமைக் கட்சி அரசியல்வாதிகள்
ஜெகத்பதி ஜோஷி

**ஜெகத்பதி ஜோஷி** (**Jagat Pati Joshi**) (பிறப்பு: 14 சூலை 1932 - இறப்பு:28 சூன் 2008) இந்தியத் தொல்லியல் ஆய்வகத்தின் தலைமை இயக்குநராக 1987 முதல் 1990-ஆம் ஆண்டு வரை பதவியில் இருந்தவர். இவர் குஜராத் மாநிலத்தின் கட்ச் மாவட்டத்தில் உள்ள  தோலாவிரா மற்றும் சுர்கோட்டா ஆகிய சிந்துவெளி நாகரித்தின் தொல்லியல் களங்களான அகழாய்வு செய்தவர்.
## இளமை வாழ்க்கை
ஜெகத்பதி ஜோஷி பிரித்தானிய இந்தியாவின் அல்மோரா நகரத்தில் 14 சூலை 1932-இல் பிறந்தவர். இவர் 1954-இல் லக்னோ பல்கலைகழகத்தில் பண்டைய வரலாறு மற்றும் பண்பாட்டுப் படிப்பில் முதுநிலை பட்டம் பெற்றார். 1961-இல் இந்தியத் தொல்லியல் ஆய்வகத்தில்  பணியில் சேர்ந்து அதன் தொல்லியல் பயிற்சி நிறுவனத்தில் தொல்லியல் துறையில் பட்டயப் படிப்பு முடித்தார்.

## பணி
ஜெகத்பதி ஜோஷி 1966-இல் சிந்துவெளி நாகரித்தின் தொல்லியல் களங்களான தோலாவிரா, சுர்கோட்டா மற்றும் மால்வான் தொல்லியற்களங்களை, எப்.ரேமாண்ட் ஆல்சின்னுடன் இணைந்து அகழாய்வு செய்தார். இவர் இந்தியத் தொல்லியல் ஆய்வகத்தின் தலைமை இயக்குநராக 1987 முதல் 1990-ஆம் ஆண்டு வரை பதவியில் இருந்தார்.

## படைப்புகள்
ஜெகத் பதி ஜோஷி சிந்துவெளி நாகரிகத் தொல்லியல் களங்களான அரப்பா, சுர்கோட்டா, தோலாவிரா குறித்து பல நூல்களை வெளியிட்டுள்ளார். அவைகள்:
* Harappan Architecture and Civil Engineering (History of Indian Science and Technology
* Excavation at Surkotada and Exploration in Kutch
* Corpus of Indus Seals and Inscriptions, Vol. 1
* Facets of Indian Civilization: Recent Perspectives

## மேற்கோள்கள்
* 

பகுப்பு:1932 பிறப்புகள்
பகுப்பு:2008 இறப்புகள்
பகுப்பு:இந்தியத் தொல்லியலாளர்கள்
பகுப்பு:உத்தராகண்டு நபர்கள்
பகுப்பு:இந்தியத் தொல்லியல் ஆய்வகத்தின் தலைமை இயக்குநர்கள்
சுர்கோட்டா

**சுர்கோட்டாதா** (**Surkotada**) இந்தியாவின் குஜராத் மாநிலத்தின் கட்ச் மாவட்டத்தில் அமைந்துள்ள சிந்துவெளி நாகரித்தின் தொல்லியற்களங்களில் ஒன்றாகும். 
## அகழாய்வு
குஜராத் மாநிலத்தில் உள்ள கட்ச் மாவட்டத்தின் தலைமையிடமான புஜ் நகரத்திற்கு வடகிழக்கில் 160 கிலோ மீட்டர் தொலைவில் மணற்கல் பாறைகள் மீது  உயரத்தில், 3.5 ஏக்கர் பரப்பில் சுர்கோட்டாதா தொல்லியற்களம் அமைந்துள்ளது. 1964-இல் சுர்கோட்டாதா தொல்லியல் களத்தை இந்தியத் தொல்லியல் ஆய்வகத்தின் தொல்லியலாளர் ஜெகத்பதி ஜோஷி அகழாய்வு செய்தார்.  இத்தொல்லியல் களத்தில் மட்டும் குதிரையின் எலும்புகள் கிடைத்துள்ளது.

## இதனையும் காண்க

* சிந்துவெளி நாகரிகத்தின் தொல்லியல் களங்கள்
* ஜெகத்பதி ஜோஷி
## மேற்கோள்கள்

## மேலும் படிக்க
* 

பகுப்பு:குசராத் வரலாறு‎
பகுப்பு:இந்தியத் தொல்லியற்களங்கள்
பகுப்பு:கட்சு மாவட்டம்
முனீஸ் சந்திர ஜோஷி

**முனீஸ் சந்திர ஜோஷி** (**Munish Chandra Joshi**) (30 மார்ச் 1935 - 1 சனவரி 2007) ஜெகத்பதி ஜோஷிக்குப் பின்னர்  இந்தியத் தொல்லியல் ஆய்வகத்தின் தலைமை இயக்குநராக 1990 முதல் 1993-ஆம் ஆண்டு முடிய பதவி வகித்தவர். 

இவர் உத்தராகண்ட் மாநிலத்தின் ஹல்துவானி நகரத்தில் 30 மார்ச் 1935-இல் பிறந்தவர். இவர் லக்னோ பல்கலைகழகத்தில் வரலாறு பாடத்தில் முதுநிலை படிப்பு முடித்து,  இந்தியத் தொல்லியல் ஆய்வகத்தில் தொல்லியிலாளராக பணியில் சேர்ந்தார்.
## மேற்கோள்கள்
* 

பகுப்பு:இந்தியத் தொல்லியலாளர்கள்
பகுப்பு:உத்தராகண்டு நபர்கள்
பகுப்பு:இந்தியத் தொல்லியல் ஆய்வகத்தின் தலைமை இயக்குநர்கள்
இசுக்விட் கேம்

**இசுக்விட் கேம்** அல்லது **ஸ்க்விட் கேம்** (Squid Game / 오징어 게임) என்பது தென்கொரிய நாட்டு அதிரடி பரபரப்பு நாடகத் தொடர் ஆகும். இந்த தொடரை கவாங் டோங்யுக் என்பவர் எழுதி மற்றும் இயக்க, லீ ஜங் ஜே, பார்க் கே சூ, வி கா ஜோன், ஹோயோன் ஜங், ஓ யோங்சு, கியோ சங் டே, அனுபம் திரிபாதி, கிம் ஜோரியோங் போன்ற பலர் நடித்துள்ளனர். இந்த தொடர் நெற்ஃபிளிக்சு என்ற ஓடிடி தளத்தில் செப்டம்பர் 17, 2021 இல் ஒன்பது அத்தியாயங்களுடன் வெளியானது.

இந்தத் தொடர் 456 பில்லியன் பரிசுத் தொகைக்காக வெவ்வேறு குடும்ப சூழ்நிலையில் இருந்து பங்குபெறும் 456 வீரர்கள், அங்கு கொடுக்கப்படும் குழந்தைகளுக்கான விளையாட்டு போட்டி மூலம் பல சவால்களை கடந்து அதில் ஒருவர் மாட்டும் உயிர் தப்பித்து அந்த பரிசு தொகையை வெல்வதற்க்கான வாய்ப்பு ஆகும்.

இசுக்விட் கேம் தொடர் வெளியாகி விமர்சன ரீதியான பாராட்டைப் பெற்றது மற்றும் சர்வதேச கவனத்தை ஈர்த்தது. வெளியான ஒரு வாரத்திற்குள் நெற்ஃபிளிக்சில் அதிகம் பார்த்த நிகழ்ச்சிகளில் ஒன்றாக மாறியது. ஆரம்பத்தில் இது 111 மில்லியனுக்கும் அதிகமான பார்வையாளர்களை ஈர்த்தது. இது வலைப்பின்னல் வரலாற்றில் இன்றுவரை அதிகம் பார்க்கப்பட்ட தொடராக பிரிட்ஜெர்டன் என்ற தொடரை முந்தியது என்பது குறிப்பிடத்தக்கது.

## மேற்கோள்கள்

## வெளிப்புற இணைப்புகள்
* 

பகுப்பு:தென் கொரியா நாடகத் தொலைக்காட்சி தொடர்கள்
பகுப்பு:கொரிய மொழித் தொலைக்காட்சி நிகழ்ச்சிகள்
பகுப்பு:தென் கொரிய அதிரடித் தொலைக்காட்சி தொடர்கள்
பகுப்பு:நெற்ஃபிளிக்சு அசல் நிகழ்ச்சிகள்
பகுப்பு:பரபரப்பூட்டும் தொலைக்காட்சி தொடர்கள்
பகுப்பு:2021 இல் தொடங்கிய தொலைக்காட்சி நிகழ்ச்சிகள்
பகுப்பு:தொலைக்காட்சியில் கோவிட்-19 தொற்றுநோயின் தாக்கம்
பகுப்பு:கொரியன்-தமிழ் மொழிபெயர்ப்பு தொலைக்காட்சி நாடகங்கள்
டேவிட் ஏய்மிசு

சர் **டேவிட் ஏய்மிசு** (*Sir David Anthony Andrew Amess*; ; 26 மார்ச் 1952 – 15 அக்டோபர் 2021) பிரித்தானிய அரசியல்வாதி ஆவார். இவர் 1997 முதல் 2021 இல் கொலை செய்யப்படும் வரை பழமைவாதக் கட்சியின் நாடாளுமன்ற உறுப்பினராக இருந்தார்.

இங்கிலாந்து, எசெக்சு நகரில் பிறந்து வளர்ந்தவர் ஏய்மிசு. பொருளியலில் பல்கலைக்கழகப் பட்டம் பெற்ற இவர் சிறிது காலம் ஆசிரியராகவும், ஆட்சேர்ப்பு ஆலோசகராகவும் பணியாற்றினார். 1982 இல் இலண்டன் ரெட்பிர்ட்சு உள்ளூராட்சித் தொகுதியின் உறுப்பினராக பழமைவாதக் கட்சியில் இருந்து தெரிவானார். பின்னர் 1983 இல் பாசில்டன் தொகுதியின் நாடாளுமன்ற உறுப்பினராகத் தெரிவு செய்யப்பட்டு நாடாளுமன்றம் சென்றார். 1997 இல் சௌத்தென்டு மேற்குத் தொகுதியில் இருந்து உறுப்பினராகத் தெரிவு செய்யப்பட்டார். இறக்கும் வரை இப்பதவியில் இருந்தார்.

அரசாங்கத்தில், மைக்கேல் போர்ட்டிலோவின் நாடாளுமன்ற தனிப்பட்ட செயலாளராக பத்து ஆண்டுகள் பணியாற்றினார். நாடாளுமன்றத்தில் இவர் ஒரு பின்வரிசை உறுப்பினராக மிகவும் முக்கியத்துவம் வாய்ந்தவராக இருந்தார். பல தேர்ந்தெடுக்கப்பட்ட குழுக்களில் பணியாற்றினார். இடமகல் கருப்பை அகப்படலத்தினால் பாதிக்கப்பட்டோர், விலங்கு நலம் ஆகியவற்றில் இவர் தனது ஆதரவைத் தெரிவித்தார். நரி வேட்டை மீதான தடையை ஆதரித்தார்.

இவரது அரசியல் கருத்துக்கள் சமூகப் பழமைவாத மற்றும் மரண தண்டனை மற்றும் பிரெக்சிட்டு போன்றவற்றிற்கான ஆதரவை உள்ளடக்கியது. அவர் கத்தோலிக்கராக இருந்து, கருக்கலைப்பை எதிர்த்தார்.

## படுகொலை
2021 அக்டோபர் 15 அன்று, அவரது தொகுதியில் உள்ள மெதடித்த தேவாலயம் ஒன்றில் தனது தொகுதி மக்களுடன் கலந்துரையாடுவதற்காக சென்ற பொது, அங்கு அவர் இனந்தெரியாத ஒருவனால் கத்தியால் பல முறை குத்தப்பட்டார். அங்கேயே அவருக்கு சிகிச்சை அளிக்கப்பட்டாலும், சிகிச்சை பலனின்றி உயிரிழந்தார். இவரது படுகொலை ஒரு "பயங்கரவாதத் தாக்குதல்" என காவல்துறையினர் உறுதிப்படுத்தினர். கொலையாளியை காவல்துறையினர் உடனடியாகக் கைது செய்தனர்.

## மேற்கோள்கள்

## வெளி இணைப்புகள்

* David Amess MP  Conservative Party profile
* 
* David Amess profile at *New Statesman*
* 

பகுப்பு:1952 பிறப்புகள்
பகுப்பு:2021 இறப்புகள்
பகுப்பு:சுற்றுச்சூழல் செயற்பாட்டாளர்கள்
பகுப்பு:பிரித்தானிய அரசியல்வாதிகள்
பகுப்பு:பிரித்தானியாவில் கொலை செய்யப்பட்ட அரசியல்வாதிகள்
பகுப்பு:ஆங்கிலேய உரோமன் கத்தோலிக்கர்கள்
காளப்பன அள்ளி

**காளப்பன அள்ளி** (*Kalappanahalli*) என்பது இந்தியாவின், தமிழ்நாடு மாநிலத்திலுள்ள தருமபுரி மாவட்டம், பாலக்கோடு வட்டத்துக்கு  உட்பட்ட ஒரு வருவாய் கிராமம் ஆகும். இந்தக் கிராமத்தின் குறியீட்டு எண் 643265. இந்த ஊரானது காலப்பனஹள்ளி ஊராட்சிக்கு உட்பட்டது.

## அமைவிடம்
இந்த ஊரானது மாவட்ட தலைநகரான தருமபுரியிலிருந்து 15 கிலோமீட்டர் தொலைவிலும், பாலக்கோட்டில் இருந்து 18 கிலோ மீட்டர் தொலைவிலும் உள்ளது.

## மக்கள் வகைபாடு
2011 மக்கள் தொகை கணக்கெடுப்பின்படி இந்த ஊரில் மொத்த குடியிருப்புகள் 858, மொத்த மக்கள் தொகைகள் 3,701 ஆகும். இதில் 1,938 ஆண்களும், 1,763 பெண்களும் அடங்குவர்.

## ஊரில் உள்ள கோயில்கள்
* காளப்பன அள்ளி சாமுண்டியம்மன் கோயில்
* காளப்பனஅள்ளி திரௌபதியம்மன் கோயில்

## மேற்கோள்


பகுப்பு:தர்மபுரி மாவட்டத்திலுள்ள கிராமங்கள்
கனவேண அள்ளி

**கனவேண அள்ளி** (*Kanavenahalli*) என்பது இந்தியாவின், தமிழ்நாடு மாநிலத்திலுள்ள தருமபுரி மாவட்டம், பாலக்கோடு வட்டத்துக்கு  உட்பட்ட ஒரு வருவாய் கிராமம் ஆகும். இந்தக் கிராமத்தின் குறியீட்டு எண் 643236. இந்த ஊரானது பெலமாரனஅள்ளி ஊராட்சிக்கு உட்பட்டது.

## அமைவிடம்
இந்த ஊரானது மாவட்ட தலைநகரான தருமபுரியிலிருந்து 32 கிலோமீட்டர் தொலைவிலும், பாலக்கோட்டில் இருந்து 5 கிலோ மீட்டர் தொலைவிலும் உள்ளது.

## மக்கள் வகைபாடு
2011 மக்கள் தொகை கணக்கெடுப்பின்படி இந்த ஊரில் மொத்த குடியிருப்புகள் 614, மொத்த மக்கள் தொகைகள் 2,623 ஆகும். இதில் 1,354 ஆண்களும், 1,269 பெண்களும் அடங்குவர்.

## ஊரில் உள்ள கோயில்கள்
* கனவேண அள்ளி தரப்பு பட்டாளம்மன் கோயில்
* கனவேணஅள்ளி சென்றாயசாமி கோயில்
* கனவேணஅள்ளி இருளர்சாமி கோயில்

## மேற்கோள்


பகுப்பு:தர்மபுரி மாவட்டத்திலுள்ள கிராமங்கள்
கவாங் டோங்யுக்

**கவாங் டோங்யுக்** () (பிறப்பு: மே 26, 1971) என்பவர் தென் கொரிய நாட்டு திரைப்பட இயக்குநர் மற்றும் திரைக்கதை ஆசிரியர் ஆவார். இவர் இசுக்விட் கேம் என்ற நெற்ஃபிளிக்சு தொடரின் மூலம் மிகவும் அறியப்பட்டவர் ஆனார்.

## ஆரம்பகால வாழ்க்கை
கவாங் டோங்யுக் மே 26, 1971 இல் தென் கொரியாவில் சியோல் நகரில் பிறந்து வளர்ந்தார். பின்னர் அவர் சியோல் தேசிய பல்கலைக்கழகத்தில் இளங்கலை தகவல்தொடர்பில் பட்டம் பெற்றார். அப்போது திரைப்படத்துறையில் அதிக கவனம் இருந்ததால் அவர் சாட் லைப், அ புப்ப் ஆப் சிமோக் போன்ற பல குறும்படங்களை எழுதி இயக்கியுள்ளார்.

## மேற்கோள்கள்

## வெளி இணைப்புகள்
* 

பகுப்பு:1971 பிறப்புகள்
பகுப்பு:வாழும் மக்கள்
பகுப்பு:தென் கொரியத் திரைப்பட இயக்குநர்கள்
பகுப்பு:திரைக்கதை ஆசிரியர்கள்
சிப்ரா மசும்தர்

**சிப்ரா மசும்தர்** (*Shipra Mazumdar*) இந்திய இராணுவத்தில் படைத்துறைத் தலைவராகவும் இந்திய இராணுவ பெண்கள் மலையேறும் குழுவில் உறுப்பினராகவும் உள்ளார். வங்காளியான இவர் புனேவில் உள்ள இராணுவ தொழில்நுட்ப நிறுவனத்தில்  பொறியியல் பயின்றார். உத்தரகாசியில் இருக்கும் நேரு மலையேற்ற நிறுவனத்தில் தனது அடிப்படை மற்றும் மேம்பட்ட  மலையேறும் படிப்புகளை முடித்தார். .

## மலையேறும் பயணம்
2005 ஆம் ஆண்டு சூன் மாதம் 2 ஆம் தேதியன்று 9:30 மணிக்கு&nbsp; சிப்ரா தனது அணியின் மற்ற மூன்று உறுப்பினர்களுடன் எவரெசுட்டு சிகரத்தை அடைந்தார். அவர்கள் திபெத்தில் இருந்து வடக்கு கோல் வழியைப் பயன்படுத்தி மலை ஏறினர்.

இந்திய விமானப்படையில் இருந்து மற்றொரு மலையேறும் குழு மே 30 அன்று உச்சத்தை அடைந்தது. அந்த அணியின் ஓர் உறுப்பினர், படை அணிப்பிரிவு தலைவர் எசு.எசு. சைதன்யா, சிகரத்திலிருந்து  இறங்கும் போது பனிப்புயலில் காணாமல் போனார்.

## மேற்கோள்கள்


பகுப்பு:வாழும் மக்கள்
பகுப்பு:இந்திய மலையேற்ற வீரர்கள்
பகுப்பு:எவரெஸ்ட் மலையேறியோர்
சு. குணசேகரன்

**சு. குணசேகரன்** (*S. Gunasekaran*)(12 சூன் 1968-09 சூன் 2025) என்பவர் இந்திய அரசியல்வாதியும் தமிழ்நாடு சட்டமன்ற மேனாள் உறுப்பினரும் ஆவார். இவர் திருப்பூர் மாவட்டம் அமர்ஜோதி பொன்னகரில் வசித்து வந்தார். திருப்பூர் தெற்கு சட்ட மன்றத் தொகுதிக்கு 2016ஆம் ஆண்டு நடைபெற்ற 15வது தமிழ்நாடு சட்டமன்றத் தேர்தலில் போட்டியிட்டு வெற்றி பெற்று தமிழ்நாடு சட்டப் பேரவை உறுப்பினராக இருந்தார். இவர் அனைத்திந்திய அண்ணா திராவிட முன்னேற்றக் கழகத்தைச் சார்ந்தவர்.

## இதையும் பார்க்கவும்
* 2016 தமிழ்நாடு சட்டமன்றத் தேர்தல்

## மேற்கோள்கள்


பகுப்பு:1968 பிறப்புகள்
பகுப்பு:அனைத்திந்திய அண்ணா திராவிட முன்னேற்றக் கழக அரசியல்வாதிகள்
பகுப்பு:15 ஆவது தமிழ்நாடு சட்டமன்ற உறுப்பினர்கள்
பகுப்பு:2025 இறப்புகள்